༄༅། །མཁའ་སྤྱོད་དབང་པོའི་སྤྱན་དྲུང་དུ་འབུལ་བའི་མོལ་མཆིད་
སོགས་བཞུགས་སོ། །
༄༅། །ན་མོ་བུདྡྷ་ཡ། འཇམ་པའི་དབྱངས་ལ་ཕྱག་བྱས་ཏེ། །སྔོན་བྱོན་བོད་ཀྱི་སྔ་
རབས་པས། །དབུ་མའི་དབྱེ་བ་མང་བཞེད་པ། །དེ་ཡི་བསམ་པ་འདི་ལྟར་འཆད། །གཉིས་མེད་
དོན་དམ་དབུ་མ་དང་། །རབ་ཏུ་མི་གནས་དབུ་མ་པ། །དེ་ལའང་རྒྱུན་ཆད་མི་གནས་དང་། །
ཟུང་འཇུག་མི་གནས་གཉིས་སུ་ཕྱེ། །གཞན་ཡང་དབུ་མ་རྣམ་བཅས་དང་། །རྣམ་མེད་གཉིས་སུ་
འབྱེད་པ་ཡོད། །གནས་དང་མི་གནས་ཞེས་པའི་དོན། །རིགས་པའི་དཔྱད་པ་བརྒྱ་བཟོད་པའི། །
གཉིས་མེད་ཡེ་ཤེས་དོན་དམ་དུ། །གནས་དང་མི་གནས་པ་ལ་བཞེད། །སྔ་མ་འཁོར་ལོ་གསུམ་
པར་ནི། །འཇིག་རྟེན་འདས་པའི་ཡེ་ཤེས་ཀྱི། །མྱོང་བྱར་གང་བཤད་དེ་ཡིན་ཏེ། །ཐོས་བསམ་
རིགས་ངོར་དཔྱད་མི་བཟོད། །རྟོག་པའི་དཔྱད་པ་མི་བཟོད་དང་། །ཡེ་ཤེས་ཡུལ་དུ་དེ་གནས་པ། །
མི་འགལ་སྒྲོ་འདོགས་འགོག་པ་དང༌། །ཉམས་སུ་མྱོང་བའི་ཁྱད་པར་ཡིན། །འདི་ནི་འཁོར་ལོ་
གསུམ་པ་དང་། །རྡོ་རྗེ་ཐེག་པའི་ངེས་དོན་དག །འཆད་དང་ཉམས་སུ་མྱོང་བའི་ཚུལ། །ཁྱད་པར་
འཕགས་པ་དེ་ཡིན་ནོ། །རབ་ཏུ་མི་གནས་དབུ་མ་ནི། །ངོ་བོ་ཉིད་མེད་སྨྲ་བ་སྟེ། །ཀུན་རྫོབ་མ་
གཏོགས་ཆོས་གཞན་པ། །ཁས་མི་ལེན་ཕྱིར་རིགས་པ་ཡི། །དཔྱད་པ་བཟོད་པའི་དོན་གང་ཡང་། །
གནས་པར་བཞེད་པ་མ་ཡིན་ནོ། །རྫོགས་སངས་རྒྱས་ཚེ་རང་རྒྱུད་ཀྱི། །ཡེ་ཤེས་རྒྱུན་མ་ཆད་པ་
དང་། །ཆད་པར་བཞེད་པ་ཟུང་འཇུག་དང་། །རྒྱུན་ཆད་མི་གནས་པ་ཡི་ཁྱད། །འདི་ལ་རང་རྒྱུད་
པ་དང་ནི། །ཐལ་བ་པ་ཞེས་གསལ་བར་གྲགས། །རང་རྒྱུད་པ་ཡང་རང་རིག་གི །ཡེ་ཤེས་འདོད་
དང་མི་འདོད་པའི། །དབྱེ་བས་རྣལ་འབྱོར་སྤྱོད་པ་དང་། །མདོ་སྡེ་སྤྱོད་པའི་ལུགས་སུ་གྲགས། །
མདོར་ན་མི་གནས་དབུ་མ་ནི། །འཁོར་ལོ་བར་བའི་དངོས་བསྟན་གྱི། །སྟོང་པ་ཉིད་དེ་དཔྱིས་
352

མཁའ་སྤྱོད་དབང་པོའི་སྤུན་དྲུང་དུ་འབུལ་བའི་མོལ་མཆིད་སོགས།
ཕྱིན་པར། །འཆད་ལ་འགྲན་ཟླ་བྲལ་བའོ། །ཕུང་པོ་རྣམ་བཅད་སྟོང་པ་ཉིད། །སྙིང་པོ་མེད་ཅེས་
གསུངས་ན་ཡང་། །ཕ་རོལ་ཕྱིན་གཞུང་རྐྱང་པ་ཡིས། །ས་རྣམས་བགྲོད་ཚེ་འདི་ཁྱད་འཕགས། །
ཐོགས་མེད་མཆེད་ཀྱི་ཤིང་རྟའི་སྲོལ། །དངོས་སྨྲར་འཆད་པ་མང་མོད་ཀྱང་། །གངས་ཅན་གསང་
སྔགས་གསར་རྙིང་དང་། །མན་ངག་འཆད་དང་སྒོམས་མཛད་ཀུན། །ལྟ་བའི་ཁྱད་པར་སྲོལ་དེ་
ལས། །གཞན་དུ་འཆད་པ་མ་ཡིན་ནོ། །རྣམ་བཅས་རྣམ་མེད་ཅེས་བྱ་བ། །ཤེས་བྱའི་རྣམ་པ་མ་
ལུས་པ། །གསལ་པའི་རྣམ་ཀུན་མཆོག་ལྡན་དང་། །མེད་པར་དགག་པའི་དབྱེ་བས་ཕྱེ། །ཕ་
རོལ་ཕྱིན་གཞུང་སྔོན་བཏང་ནས། །རྡོ་རྗེ་ཐེག་པར་འཇུག་པའི་ཚེ། །འདི་ལ་འགལ་བ་ཡོད་མིན་
ཏེ། །སྤྲོས་པ་མ་ལུས་འགོག་ཕྱིར་རོ། །འོ་ན་རང་སྟོང་གཞན་སྟོང་ཚུལ། །གཅིག་ཏུ་བསྲེས་པར་
ཐལ་ཞེ་ན། །ཁྱེད་ལའང་ཕུང་པོ་རྣམ་བཅད་དང་། །རྣམ་ཀུན་མཆོག་ལྡན་གཅིག་ཏུ་ཐལ། །
ཐལ་འགྱུར་བས་བཤད་སྟོང་ཉིད་ལ། །རྣམ་ཀུན་མཆོག་ལྡན་སྟོང་ཉིད་ཟེར། །གཞུང་ལུགས་ཀུན་
དང་མི་མཐུན་ཕྱིར། །འདི་ལ་ནན་ཏན་བྱར་མི་རུང་། །དེ་ནས་འཕྲོས་པའི་དོན་བཤད་པ། །
གངས་ཅན་ལྗོངས་འདིར་ས་སྐྱ་པས། །རྩལ་བཏོན་འཁོར་འདས་དབྱེར་མེད་དང་། །ཟླ་འོད་
གཞོན་ནུའི་ཕྱག་རྒྱ་ཆེ། །མིང་འདོགས་མ་གཏོགས་དོན་གཅིག་ཉིད། །རྟོགས་བྱ་གསལ་སྟོང་ཟུང་
འཇུག་དེ། །རྟོགས་བྱེད་དབང་གི་ཆོ་ག་དང་། །བླ་མའི་བྱིན་བརླབས་ཀྱིས་རྟོགས་པའོ།
ལུགས་གཉིས་པོ་དེས་ཐབས་གཉིས་ཀ །བཞེད་མོད་གཙོ་བོའི་མིང་གིས་བསྟན། །མདོར་ན་རྟོག་
པ་ཐམས་ཅད་ཀྱིས། །སྟོང་པའི་མྱོང་བ་གསལ་རིག་ཙམ། །མ་གཏོགས་ཆོས་གཞན་མེད་པའི་
ཕྱིར། །ཕྱག་རྒྱ་འདི་ཉིད་ཆེན་པོར་བརྗོད། །མ་རྟོགས་ཚེ་ན་འཁོར་བ་དང་། །རྟོགས་ཚེ་མྱ་ངན་
འདས་པ་ཡང་། །འདི་ལས་གཞན་པ་མ་དམིགས་ཕྱིར། །འཁོར་འདས་དབྱེ་བ་མེད་དེ་ཡིན། །
དེ་ལྟ་ན་ཡང་ཕྱོགས་འཛིན་ལ། །སོ་སོའི་དབང་དུ་གྱུར་པ་ན། །བླུན་པོས་ཕྱག་རྒྱ་ཆེར་སྒོམས་པ། །
ཞེས་པ་འདི་ལ་སྙེམས་མི་འཚལ། །འཁོར་འདས་དབྱེར་མེད་བླུན་པོ་ཡིས། །སྒོམས་པ་ངན་
འགྲོའི་རྒྱུ་རུ་གསུངས། །ཞེས་སོགས་ལུང་རིགས་ཇི་སྙེད་པ། །འདི་ལའང་བརྗོད་དུ་ཡོད་ཕྱིར་རོ། །
ཉེས་དེ་གང་གིས་སྤོང་ཞེ་ན། །འཁོར་འདས་དབྱེར་མེད་མཁས་པ་ཡིས། །སྒོམས་པར་བྱེད་
དགོས་ཉིད་དུ་ངེས། །མཁས་པ་དེ་ཡང་ཐོས་བསམ་གྱི། །རིགས་པས་སྒྲོ་འདོགས་ཆོད་པ་དང་། །
353

ལྔ་རིག་དཔེ་ཚོགས་ལས།
༼ཙ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དབང་ལས་སྐྱེས་པའི་ཡེ་ཤེས་ཀྱིས། །ཉམས་སུ་མྱོང་བྱ་དེ་མྱོང་བའོ། །འོ་ན་ཕྱག་རྒྱ་ཆེན་པོ་ཡང་། །
མཁས་པས་སྒོམས་བྱ་ཉིད་དུ་ངེས། །ཞེས་སོགས་འདོན་པ་བསྒྱུར་ཞེ་ན། །རྩོད་པ་ཆོས་ཀྱི་ཕྱོགས་
སུ་ཞི། །ཞེས་པ་འདི་ནི་གསེར་མདོག་ཅན། །སྡེ་སྣོད་ཀློག་པའི་ཆོས་གྲྭ་ནས། །མཁའ་སྤྱོད་
དབང་པོའི་སྤྱན་དྲུང་དུ། །འབེལ་བའི་མོལ་མཆིད་ཕུལ་བ་ལ། །ཉེས་པར་གང་གྱུར་མཐོལ་ཞིང་
མཆིས། །དགེ་བར་གང་སྣང་སྤྱན་རས་གཟིགས། །འཇིག་རྟེན་དབང་པོའི་ཐུགས་རྗེ་ཡི། །
ཕྱག་གིས་ཉེ་བར་གཟུང་དུ་གསོལ།། །།
གྲུབ་པ་མཆོག་ལ་ཕྱག་བྱས་ནས། །ཟླ་བར་གྲགས་པ་གང་བཞེད་པའི། །དབུ་མའི་མན་
ངག་ཨ་ཏི་ཤས། །བཤད་པ་གང་ཡིན་འདིར་བསམ་བྱ། །སྔོན་འགྲོ་བྱང་ཆུབ་སེམས་བསྐྱེད་དང་། །
རིགས་པའི་ཚོགས་ལས་བྱུང་བ་ཡི། །སོ་སོར་རྟོག་པའི་ཤེས་རབ་ཀྱིས། །དཔྱད་པ་སྔོན་དུ་བཏང་
བར་བྱ། །དཔྱད་པས་མ་རྙེད་ངང་ཉིད་དུ། །རྣམ་ཤེས་ཡུལ་ལ་མི་འཕྲོ་བར། །ཡེ་ཤེས་སྟོང་དང་
རོ་གཅིག་ཏུ། །གྱུར་པ་དངོས་གཞིའི་ངོས་འཛིན་ཡིན། །མཉམ་གཞག་དེ་ལའང་རྣམ་གཉིས་ཏེ། །
དང་པོ་མོས་པ་ཡིད་བྱེད་ཀྱི། །ཚེ་ན་བྱིང་རྒོད་སེལ་བ་དང༌། །སྐབས་སུ་སོ་སོར་དཔྱད་པའང་
བྱ། །དེ་ཁོ་ན་ཉིད་ཡིད་བྱེད་ཀྱི། །ཚེ་ན་སེམས་དང་སེམས་བྱུང་གི །རྒྱུ་བའང་ཁེགས་ན་བྱིང་རྒོད་
དང་། །སོ་སོར་རྟོག་པ་སྨོས་ཅི་དགོས། །ཇི་སྲིད་མཚན་མར་འཛིན་པ་ལས། །མ་གྲོལ་དེ་སྲིད་
འཕགས་པ་ཡི། །མཉམ་གཞག་སྟོང་དང་རོ་གཅིག་པའང་། །འཕེན་པའི་དབང་གིས་དུས་སུ་
ལྡང༌། །རྗེས་ཐོབ་ཏུ་ཡང་མཚན་འཛིན་ལས། །གྲོལ་བའི་དག་པ་པ་དག་ཏུ། །ཆོས་ཉིད་མཐར་
ནི་ལྟུང་སྲིད་པས། །སངས་རྒྱས་རྣམས་ཀྱིས་སློང་བར་མཛད། །སྟོང་པའི་ངོས་འཛིན་ཟླ་གྲགས་
ཀྱི། །གཞུང་ལུགས་ཇི་བཞིན་འཆད་ཤེས་ན། །ཡེ་ཤེས་སྟོང་དང་རོ་གཅིག་ཚེ། །ཤེས་རིག་བྱ་བ་
ཡོད་མ་ཡིན། །རྗེས་ལས་ཐོབ་པའི་ཡེ་ཤེས་ནི། །ཡེ་ཤེས་གང་ལས་བྱུང་ཞེ་ན། །ཇི་སྲིད་གཟུང་
འཛིན་གཉིས་སྣང་གི །བག་ཆགས་བཅས་ཚེ་དེ་ལས་འབྱུང༌། །རྫོགས་སངས་རྒྱས་ཚེ་གདུལ་བྱ་
ཡི། །བསོད་ནམས་དང་ནི་རང་ཉིད་ཀྱི། །སྨོན་ལམ་དང་ནི་གཟུགས་ཀྱི་སྐུ། །གཞན་དོན་རྒྱུན་
མི་འཆད་པ་འབྱུང་། །མཉམ་གཞག་དུས་སུ་སྟོང་ཉིད་ལས། །ལོགས་སུ་ཡེ་ཤེས་ཡོད་མིན་ན། །
སྟོང་ཉིད་རྟོགས་པའི་ཡེ་ཤེས་ལ། །སྐུར་པ་བཏབ་པར་འགྱུར་ཞེས་ཟེར། །ཇི་ལྟར་ཆུ་ལ་ཆུ་བཞག་
།
354

མཁའ་སྤྱོད་དབང་པོའི་སྤྱན་དྲུང་དུ་འབུལ་བའི་མོལ་མཆིད་སོགས།
དང་། །མར་ལ་མར་བཞག་ཇི་བཞིན་པར། །ཡེ་ཤེས་སྟོང་པའི་ངང་ཉིད་དུ། །ཐིམ་ལ་སྟོང་ཉིད་
རྟོགས་ཞེས་བཏགས། །མངོན་སུམ་རྗེས་སུ་དཔག་པ་ཡི། །ཚད་མས་སྟོང་ཉིད་རྟོགས་ཞེས་པ། །
དེ་ལ་ཇོ་བོ་ཨ་ཏི་ཤས། །ལུང་དང་རིགས་པས་དགག་པ་མཛད། །འདི་ལ་དབུ་མ་ཕྱི་རབས་པས། །
མཉམ་གཞག་དུས་སུ་སོར་རྟོག་གི །དྲན་འདུན་མེད་ན་ལྟེངས་པོ་ཡི། །ཞི་གནས་ཙམ་དུ་འགྱུར་བ་
དང་། །ཅི་ཡང་ཡིད་ལ་མི་བྱེད་པ། །ཧྭ་ཤང་ལྟ་བར་འགྱུར་བ་དང་། །འཇལ་དང་ངེས་རྟོག་སྒོམ་
ལམ་དུ། །གསུངས་དང་འགལ་བར་ངེས་ཞེས་ཟེར། །སྟོང་པ་ཉིད་དུ་ཞེན་པའི་བློ། །གསོར་མི་
རུང་བའི་དུག་དང་ནི། །བཏགས་འཛིན་རྟོག་པ་ཞེས་བྱར་གསུངས། །ཧྭ་ཤང་སྒོམ་ལས་འདི་ངོ་
མཚར། །ཡེ་ཤེས་སྟོང་དང་རོ་གཅིག་པར། །གྱུར་པ་དེ་ཉིད་ལྷག་མཐོང་གི །མཆོག་ཡིན་སྒྲིབ་
ཀུན་ཟད་བྱེད་པ། །ལྟེངས་པོའི་ཞི་གནས་ཇི་ལྟར་ཡིན། །ཤིང་གཉིས་ལས་བྱུང་མེ་ཡི་དཔེས། །
སོར་རྟོག་ཤེས་རབ་མཉམ་གཞག་གི །ཡེ་ཤེས་མེ་ཡིས་བསྲེག་བྱར་བཤད། །སྲེག་པ་རྒྱུན་དུ་
བརྟེན་དགོས་སམ། །དཔྱད་པའི་སྒོམ་དང་འཇོག་པའི་སྒོམ། །ཞེས་བྱ་སྔོན་རབས་པ་ལ་གྲགས། །
གཉིས་པོའི་ཁྱད་པར་ཐོས་བསམ་དང༌། །མན་ངག་ལས་བྱུང་དབྱེ་བས་ཕྱེ། །རྫོགས་སངས་རྒྱས་
ལ་བློ་མེད་ཕྱིར། །ཇི་སྙེད་ཇི་ལྟར་མཁྱེན་ཅེ་ན། །སྟོང་ཉིད་མ་གཏོགས་ཆོས་འགའ་མེད། །
སྟོང་ཉིད་གཅིག་མཁྱེན་ཆོས་ཀུན་མཁྱེན། །སྟོང་པ་ཉིད་ཀྱང་ཡོད་མིན་ན། །མཁྱེན་པའི་ཡེ་ཤེས་
ཇི་ལྟར་ཡོད། །དེ་ཕྱིར་ཟབ་མོ་འཇིགས་རུང་འདི། །སྔོན་གོམས་ཁོ་ནས་རྟོགས་ཞེས་གསུང་། །
འདི་དག་ཇི་བཞིན་ཤེས་འདོད་ན། །ཕྱི་རབས་རྟོག་གེ་པས་བརྟགས་པའི། །གྱ་གྱུའི་ལམ་དུ་མ་
ལྷུང་བར། །ཤིང་རྟའི་སྲོལ་ཆེན་ཉིད་ལ་ལྟོས། །འདི་ཙམ་ཁོ་ན་རྟོགས་པས་ཀྱང་། །ཇོ་བོའི་
གཞུང་ལུགས་ལྟ་ཅི་སྨོས། །ཟླ་བར་གྲགས་པའི་གསལ་འཇུག་གཉིས། །འབད་མི་དགོས་པར་
ལྷུན་གྱིས་འགྲུབ། །ཅེས་པ་འདི་ཡང་ལེགས་པའི་བློས། །དངོས་སྨྲའི་ཚོགས་ཆེན་ནང་དག་ཏུ། །
འཛེམ་བག་མེད་པར་སྨྲས་པ་ན། །རང་ཉིད་མཐར་འཛིན་ལས་གྲོལ་ཤོག། །།
༄༅། །ན་མོ་ལོ་ཀེ་ཤྭ་རཱ་ཡ། ཐུབ་པའི་དགོངས་གསལ་མཛད་པོ་ཡིས། །ས་སྐྱའི་གོང་
མ་རྣམ་གསུམ་དང་། །ཉམས་ལེན་ཚུལ་ལ་མི་མཐུན་པར། །བཤད་ལ་ལན་ལྡོན་ཡོད་དམ་ཅི། །
355

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཙ༽
གསུངས་པ་དེ་ལན་འདིར་བསམ་བྱ། །རང་བཞིན་ལྷན་སྐྱེས་ཡེ་ཤེས་ནི། །གནས་ལུགས་ཕྱག་རྒྱ་
ཆེན་པོར་འཐུན། །རྟོགས་བྱེད་སྔགས་ཀྱི་ཐབས་ཁོ་ནས། །རྟོགས་ན་བདེ་སྟོང་ཕྱག་རྒྱ་ཆེ། །ཕ་
རོལ་ཕྱིན་པའི་རིགས་པ་ཡིས། །དེ་གོམས་བྱེད་པ་དབུ་མའི་སྒོམ། །དེ་གཉིས་མིན་པའི་མན་ངག་
གིས། །སྒོམ་ཚུལ་མང་པོ་འཆད་པ་ལ། །ཐུབ་པའི་དགོངས་གསལ་མཁན་པོས་བརྩད། །སོ་མ་
མ་བཅོས་ལྷུག་པར་ནི། །འཇོག་ཚུལ་ཙམ་གྱིས་དེ་མི་རྟོགས། །འཇུར་བུས་བཅིངས་པའི་སེམས་
ཉིད་ཀྱི། །འཇུར་བུ་གློད་པ་ཙམ་གྱིས་ཀྱང༌། །ལྷན་སྐྱེས་ཡེ་ཤེས་དེ་མི་རྟོགས། །ཅི་ཕྱིར་ཞེ་ན་
སྔགས་དང་ནི། །ཕ་རོལ་ཕྱིན་གཞུང་ལས་བཤད་པའི། །རྟོགས་བྱེད་ཐབས་སུ་མ་འདུས་ཕྱིར། །
དབང་བསྐུར་བ་དང་འབྲེལ་བ་ཡི། །བླ་མའི་བྱིན་རླབས་ཙམ་གྱིས་ཀྱང་། །རྟོགས་པར་སྲིད་མོད་
མ་འབྲེལ་ན། །དད་མོས་ཙམ་གྱིས་དེ་མི་རྟོགས། །ཞེས་པས་ས་སྐྱ་པནྜི་ཏས། །རྗེ་བཙུན་གོང་
མའི་དགོངས་པར་འཆད། །འོན་ཀྱང་གནས་ལུགས་རྟོགས་བྱེད་ཀྱི། །ཐབས་ལ་དྲང་ངེས་འབྱེད་
མོད་ཀྱང་། །དངོས་གཞིའི་དུས་སུ་མཉམ་འཇོག་ཚུལ། །ཕྱག་རྒྱ་བ་དང་ངེས་པར་མཐུན། །དེ་
ལ་བོད་ཀྱི་ཕྱི་རབས་པ། །ས་སྐྱ་པ་ཡང་འཆད་པའི་དུས། །ཧྭ་ཤང་འགོག་པ་ལྟར་བྱེད་མོད། །
སྒོམ་ཚེ་ཅི་ཡང་ཡིད་མི་བྱེད། །སྒོམ་པ་ཧྭ་ཤང་ལུགས་ཞེས་ཟེར། །སྒོམ་ཚེ་ཡིད་བྱེད་མི་སྤོང་བ། །
ཨ་ཏི་ཤ་ཡི་ལུང་དང་འགལ། །པཎྜི་ཏ་ཡི་དཔྱད་སྒོམ་དང་། །ཀུ་སཱ་ལི་ཡི་འཇོག་སྒོམ་ཞེས། །
བྱ་བ་འདི་ལ་ས་སྐྱ་པས། །མཐིང་སླད་ཅུང་ཟད་མཛད་ན་ཡང་། །སྔགས་དང་དབུ་མའི་ཐབས་
མཁས་ཀྱི། །སྦྱོར་བ་སྔོན་དུ་སོང་བྱས་པའི། །འཇོག་སྒོམ་ཁོང་གིས་མི་འགོག་ཅིང༌། །དེ་གཉིས་
མིན་པའི་མན་ངག་གི །འཇོག་སྒོམ་འགོག་པ་ལྟ་བུར་སྣང་། །འབེལ་བའི་གཏམ་ལ་ཐུགས་སྤྲོ་
བས། །རིགས་པར་འདོམས་ཞེས་གསུངས་པའི་ལན། །ཞུས་ལ་ཉེས་པས་མི་གོས་པར། །
སྤྱན་རས་གཟིགས་དབང་ཉིད་གྱུར་ཅིག །ཅེས་པ་འདི་ཡང་གསེར་མདོག་ཅན། །སྡེ་སྣོད་ཀློག་
པའི་གྲྭ་ནས་ཕུལ།། །།
༄༅། །ཆོས་ཀྱི་མོལ་མཆིད་རེ་རེ་ལའང་། །ཞལ་གྱི་པདྨ་བཞད་པའི་དྲུང་། །ཚིག་ལེར་
བྱས་པ་འདི་ཕུལ་བ། །དེ་ལས་དགེས་པ་གྲུབ་གྱུར་ཅིག །མཉམ་མེད་ཟླ་འོད་གཞོན་ནུ་དང་། །
356

མཁའ་སྤྱོད་དབང་པོའི་སྤྱན་དྲུང་དུ་འབུལ་བའི་མོལ་མཆིད་སོགས།
དཔལ་ལྡན་ས་སྐྱ་པཎྜི་ཏ། །ཕྱག་རྒྱ་ཆེན་པོའི་ངོས་འཛིན་ལ། །